[{"text_idx": "#000008", "text": "La subtitolo Facila legolibro ja donas al ni ideon pri la tau\u0306geco de tiu libro por komencantoj kaj progresantoj. Privat aperigis la libron jam en 1909 post peto de la eldonisto, ke li verku \u2018facilan legolibron por la lernantoj de kursoj au\u0306 por komencintoj kiuj j\u0302us finis sian lernadon lau\u0306 lernolibro\u2019."}, {"text_idx": "#000009", "text": "Tiun peton de la eldonistoj Privat plenumis prezentante dudek c\u0302apitrojn. La tekstoj de la c\u0302apitroj formas la rakonton de la vivo de Karlo, de la infan-ag\u0302o g\u0302is lia edzig\u0302o."}, {"text_idx": "#000010", "text": "Se vi serc\u0302as draman konflikton au\u0306 dang\u0302erajn aventurojn, ne legu tiun c\u0302i libron. La rakonto havas dolc\u0302an, s\u0302erceman kaj senteman simplecon. G\u0302i finig\u0302as per bela edzig\u0302o-vojag\u0302o de Karlo kun lia juna edzino Alico."}, {"text_idx": "#000011", "text": "Karlo celas nur esti facila legolibro por la lernantoj de Esperanto. Tiun celon g\u0302i plene trafas per la uzo de bonega, simpla, eleganta kaj klasika Esperanto. Oni povas profiti tiun libron kaj kiel legolibron kaj kiel lernolibron, precipe per la uzo de la demandaro c\u0302e la fino de c\u0302iu c\u0302apitro, kiu rilatas al la detaloj de la c\u0302apitro mem."}, {"text_idx": "#000012", "text": "Legu, relegu, ridetu kaj lernu."}, {"text_idx": "#000014", "text": "C\u0302e la libroservo de UEA estas ac\u0302eteblaj pluraj eldonoj de la libro: Esperanta (2017), Esperanta (2018) kaj Esperanta/japana (2002)."}, {"text_idx": "#000016", "text": "juvelaro: aro da brilaj, bel-koloraj kaj tre valoraj s\u0302tonoj"}, {"text_idx": "#000017", "text": "konflikto: forta malkonsento inter homoj au\u0306 s\u0302tatoj, kau\u0306zata de kontrau\u0306eco de iliaj deziroj kaj opinioj."}, {"text_idx": "#000020", "text": "Algluita kiel ric\u0302a teksto. Alglui plat-tekste"}]